
ΕΦΗΜΕΡΙΕ ΤΗΣ ΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

8 ΣΕΠΤΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμού Μαχαιρά Ν. Αιτωλίας και Ακαρνανίας 
με πληθυσμό μέχρι και 2.000 κατοίκους και καθορισμός όρων 

και περιορισμών δόμησης αυτού. 1 

Τροποποίηση του εγκεκριμένου σχεδίου στις παραρεμάτιες περιοχές 
από την οδό Σισμανογλείου μέχρι την οδό Σωκράτους της 

Κοινότητας Μελισσίων Ν. Αττικής. 2 

Προσδιορισμός χρήσης τεμαχίου αγροκτήματος Χαλκερού για ίδρυση 
σταυλικής εγκατάστασης από τον Αν. Χατζηβασιλειάδη. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 190 (1) 


Καθορισμός ορίων οικισμού Μαχαιρά Ν. Αιτωλίας και Ακαρνανίας 
με πληθυσμό μέχρι και 2.000 κατοίκους και καθορισμός όρων 
και περιορισμών δόμησης αυτού. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
’ Εχοντας υπόψη: 

1. Τις δ/ξεις του από 24.4.85 Π.Δ. (ΦΕΚ 181Δ/3.5.85) Περί 
τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης. 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια των ανοικτών πόλεων, που 
αφορούν στον προσδιορισμό των ορίων των υπόψη οικισμών. 


3. Τα πληθυσμιακά στοιχεία της τελευταίας απογραφής της 
Ε.Σ.Τ.Ε. 

4. Την υπ’ αριθ. 3/86 γνωμοδότηση του Συμβουλίου ΧΟΠ του Νομού. 

5. Την υπ’ αριθ. 36/85 απόφαση του Κοινοτικού Συμβουλίου, αποφασί¬ 
ζουμε: 

I. Κατατάσσουμε τον οικισμό κατά κατηγορία αδιάφορο, συνεκτικό, με¬ 
σαίο. 

II. Καθορίζουμε τα όρια του οικισμού Μαχαιρά Κοινότ. Μαχαιρά 
Επαρχίας Ξηρομέρου Ν. Αιτωλίας και Ακαρνανίας με στοιχεία όπως 
αυτά φαίνονται στο συνοδευτικό της παρούσας σχεδιάγραμμα κλίμ. 
1:5.000, που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επιτόπου ελέγχου. Τα όρια 
μεταξύ των σημείων θεωρούνται ευθύγραμμα. 

III. Καθορίζουμε τους ακόλουθους όρους δόμησης: 

α) Αρτιότητα οικοπέδων εντός των ορίων του οικισμού Μαχαιρά 
(700 τ.μ.) εφτακόσια τετρ. μέτρα. 

Κατά παρέκκλιση εντός των ως άνω ορίων, θεωρούνται άρτια τα 
γήπεδα με όποιο εμβαδόν έχουν κατά την ημέρα δημοσίευσης του 
από 24.4.85 Π.Δ/τος (ΦΕΚ 181Δ/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δομήσεως 
κλπ.) φαίνονται στο άρθρο 5 του ανωτέρω Π. Δ/τος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 22 Ιουλίου 1986 
Ο Νομάρχης 

ΒΑΓ. ΓΙΑΝΝΑΚΟΤΑΙΑΣ 

Αριθ. 20185/273 (2) 

Τροποποίηση του εγκεκριμένου σχεδίου στις παραρεμάτιες περιο¬ 
χές από την οδό Σισμανογλείου μέχρι την οδό Σωκράτους της 

Κοινότητας Μελισσίων Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τις διατάξεις: α) του Ν.Δ/τος της 17.7.23 «περί σχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και ειδι¬ 
κότερα το άρθρο 29 και β) της παρ. 2 του άρθρου 4 του Ν. 622/1977 
«περί εισπράξεως υπό του Δημοσίου Ταμείου των δια την έκδοσιν οικοδομι¬ 
κών αδειών καταβαλλομένων φόρων κλπ» (ΦΕΚ 17ΙΑ). ' 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκεντρώσεων» 
(ΦΕΚ97/Α). 

4. Τις διατάξεις του άρθρου 1 του Α.Ν. 314/68 «περί παροχής 
εις τον Υπουργό Βορείου Ελλάδος και τους Νομάρχας αρμοδιότητας 
επί θεμάτων εγκρίσεως επεκτάσεως ή τροποποιήσεως σχεδίων πόλεων 
και κωμών» (ΦΕΚ 47/Α) όπως αντικαταστάθηκε με το ΝΔ 
1018/1971 (ΦΕΚ 220/Α) και συμπληρώθηκε με την παρ. 2 του 
άρθρου 33 του Ν. 1337/83 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α). 


5. Τις διατάξεις του από 9.11.83 υπ’ αριθ. 443 Π. Δ/γμα «Μεταβί¬ 
βαση αρμοδιότητας στους Νομάρχες έγκρισης τροποποιήσεων ρυμοτο¬ 
μικών σχεδίων και επιβολής προκηπίων» (ΦΕΚ 165/Α). 

6. Τις υπ αριθμ. 150/85, "214/85, 260/85, 281/85 πράξεις του 
Δημοτικού Συμβουλίου. 

7. Τις διατάξεις του Π.Δ. 183/9.5.86/ΦΕΚ 70Α/5.6.86 σχετικά 
«με έγκριση τροποποιήσεων σχεδίων πόλεων και καθορισμός όρων 
και περιορισμών δόμησης από τους Νομάρχες». 

8. Την πράξη 25 της συνεδρίας 17.7.86 για το υπόψη θέμα του 
Νομαρχιακού Συμβουλίου Χωροταξίας, Οικισμού και Περιβάλλοντος 
Διαμερίσματος Ανατολικής Αττικής, αποφασίζουμε: 

Εγκρίνεται η τροποποίηση του εγκεκριμένου σχεδίου στις παραρεμά¬ 
τιες περιοχές από την οδό Σισμανογλείου μέχρι την οδό Σωκράτους 
της Κοινότητας Μελισσσίων όπως φαίνεται στα σχέδια με κλίμακα 
1:500 που συνοδεύουν την παρούσα απόφαση και αντίτυπο των οποίων 
δημοσιεύεται συνοπτικά με την παρούσα. 

Η ισχύς της παρούσας αρχίζει από την ημέρα δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 25 Ιουλίου 1986 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

Αριθ. 85384 (3) 

Προσδιορισμός χρήσης τεμαχίου αγροκτήματος Χαλκερού για ίδρυση 
σταυλικής εγκατάστασης από τον Αν. Χατζηβασιλειάδη. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «περί τροποποιήσεως και συμπληρώσεως 
πολεοδομικών διατάξεων» και ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων. 

2. Τη γνώμη της Δ/νσης Γεωργίας Καβάλας που διατυπώνεται 
στο υπ’ αριθμ. πρωτ. Γ. 185319/10.6.1986 έγγραφό της και 
συνοδεύεται από τις γνώμες των: 

α) κοινοτικού Συμβουλίου, β) Δ/νσεως Δασών, γ) Ε.Ο.Τ., δ) 
Δ/νσεως Υγιεινής και ε) Εφ. Προϊστ. και Κλασικών Αρχαιοτήτων. 

3. Την υπ’ αριθμ. Δ.Τ./8.7.1986 θετική γνωμάτευση του ΤΠ και ΠΕ 
Νομού Καβάλας. 


Επειδή το υπ’ αριθμ. 18α τεμάχιο βρίσκεται σε απόσταση 750μ. 
βόρεια του οικισμού Χαλκερού και μακρυά από Εθνικό ή Επαρχιακό 
δίκτνο και κατά συνέπεια πληρούνται οι διατάξεις του από 5.5.1984 
Π. Δ/τος όπως συμπληρώθηκε με το από 14.3.1986 Π. Δ/γμα, απο¬ 
φασίζουμε: 

Ότι το υπ’ αριθμ. 18α τεμάχιο του αγροκτήματος Χαλκερού με 
επιφάνεια 5.000 τ.μ. και πρόκειται να παραχωρηθεί στον Αν. Χατζηβα- 
σιλειάδη είναι κατάλληλο για δημιουργία σταυλικής εγκατάστασης. 

Το υπόψη τεμάχιο φαίνεται στο συνημμένο τοπογραφικό διάγραμμα σε 
κλίμακα 1:5.000 που είναι θεωρημένο από την πρ/νη του ΤΠ και ΠΕ. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Καβάλα, 17 Ιουλίου 1986 

Ο Νομάρχης 
Γ. ΜΠΕΛΤΣΙΟΣ 


\ί ε ν ι οχ νν *χ α κν.&Ρο'/ 











